钦定古今图书集成/理学汇编/文学典/第067卷 > 谢涛
## 钦定古今图书集成/理学汇编/文学典/第067卷 > 谢涛

按《江南通志》：涛字济之，幼奇敏，年十四讲《左氏春秋》。
会汾、晋平，郡国当表贺，涛私草之，为人持去，郡将大
称惬。时吴令罗处约与常州王禹偁书云：“济之扬榷
天人，吾曹敌也。”与之定交，常讲学阳山白莲院。洎登
第，召试直史馆，判三司兼侍御史，卒赠礼部尚书。子
绛，字希深，以父任秘书省。子景初，字师厚，庆历六年
及第，长于诗。